ארה איסטרפי

ארה איסטרפי (באלבנית: Era Istrefi; נולדה ב-4 ביולי 1994), הידועה גם בשם ארה (ERA) בלבד, היא זמרת פופ אלבנית מקוסובו. ארה נולדה בפרישטינה לסוזאנה טהירסילאי (Suzana Tahirsylaj), זמרת אלבנית מפורסמת בשנות ה-80 וה-90, ונזיר איסטרפי (Nezir Istrefi), עיתונאי. לארה שתי אחיות גדולות ואח צעיר. לאחר מותו של אביה בשנת 2004, הפסיקה אמה לשיר, וזמן קצר לאחר מכן הפכה אחותה הגדולה של ארה, נורה איסטרפי (Nora Istrefi), לאחת הזמרות הידועות ביותר במרחב דוברי השפה האלבנית. ארה עשתה את הבכורה הטלוויזיונית שלה בשנת 2013, עם השיר "Mani për money" ("שגעון לכסף"), שיר רגאיי-פופ, שהיה חדש לתעשיית המוזיקה בשפה האלבנית. השיר קיבל בעיקר ביקורת חיובית מהקהל והפך מיד ללהיט. כעבור מספר חודשים, הוציאה את השיר "?A Po Don" ("אתה רוצה?"), שלווה בווידאוקליפ פרובוקטיבי וקיבל ביקורת מעורבת עד שלילית. הסינגל השלישי, "E Dehun" (שתויה) (אנ'), בהשראת שירה בעל אותו השם של הזמרת נג'מייה פגרושה, שגם כולל דגימות ממנו, גם הוא הפך להצלחה, והבטיח את זכייתה בשנת 2014 בשלושת פרסי ה-"Videofest" (פרסי המוזיקה האלבנית), כולל "פרס האמן החדש הטוב ביותר" על יצירתה בשנת 2013. עם זאת, הווידאוקליפ ספג ביקורת קשה על ידי התקשורת הסרבית והכנסייה האורתודוקסית הסרבית, בשל הסצנה בכנסייה האורתודוקסית בפרישטינה, שבה הופיעה ארה לבושה בחולצה שקופה. בדצמבר 2014 הוציאה את הסינגל "13", בלדת-פופ שהופקה בארצות הברית. הקליפ זכה לכמעט 200,000 צפיות בתוך 24 שעות. בשנת 2015 זכתה ארה להצלחה עם שירה "Njo si ti" ("מישהו כמוך"), עם למעלה ממיליון צפיות ב-YouTube במהלך שבוע בלבד. הדואט הראשון שלה, "Shumë pis" ("מאד מלוכלכת"), בשיתוף הראפר המפורסם בקוסובו, לדרי וולה (Ledri Vula), הפך ללהיט קיץ. בדצמבר 2015 הוציאה את הסינגל "Bonbon" ("זה בסדר, זה בסדר") עם קליפ שצולם בקוסובו. כחודש לאחר מכן, בינואר 2016, הפך הקליפ לוויראלי ברשתות החברתיות ואיסטרפי זכתה לפרסום בינלאומי. הקליפ השיג מעל 500 מיליון צפיות ב-YouTube וגרר השוואות לסיה וריהאנה. בעקבות הצלחת הסינגל, היא הוחתמה בפברואר 2016 בחברות האמריקניות סוני מיוזיק אנטרטיינמנט ואולטרה מיוזיק (Ultra Music). שיריה של ארה איסטרפי נכתבו ברובם בניב האלבני גג (Gheg) (אנ'). מדיה וקבצים בנושא ארה איסטרפי בוויקישיתוף ארה איסטרפי, ברשת החברתית פייסבוק ארה איסטרפי, ברשת החברתית אקס (טוויטר) ארה איסטרפי, ברשת החברתית אינסטגרם ארה איסטרפי, ברשת החברתית VK ארה איסטרפי, סרטונים בערוץ היוטיוב ארה איסטרפי, במסד הנתונים הקולנועיים IMDb (באנגלית) ארה איסטרפי, באתר אפל מיוזיק (באנגלית) ארה איסטרפי, באתר ספוטיפיי ארה איסטרפי, באתר סאונדקלאוד (באנגלית) ארה איסטרפי, באתר Last.fm (באנגלית) ארה איסטרפי, באתר AllMusic (באנגלית) ארה איסטרפי, באתר MusicBrainz (באנגלית) ארה איסטרפי, באתר דיזר ארה איסטרפי, באתר Discogs (באנגלית) ארה איסטרפי, באתר Genius ארה איסטרפי, באתר טיידל (באנגלית) ערוץ היוטיוב של ארה איסטרפי Meet Era Istrefi, באתר V-Magazine דן גוליק, הריהאנה החדשה שלכם, באתר ynet, 31 במרץ 2016 דיסקוגרפיה של ארה איסטרפי, באתר המצעד האוסטרי דיסקוגרפיה של ארה איסטרפי, באתר המצעד הפלנדרי "Bulgarian National Top 40". נבדק ב-18 במאי 2016. {{cite web}}: (עזרה) דיסקוגרפיה של ארה איסטרפי, באתר מצעד דנמרק דיסקוגרפיה של ארה איסטרפי, באתר המצעד הצרפתי דיסקוגרפיה של ארה איסטרפי, באתר המצעד הגרמני המצעד הישראלי, באתר מדיה פורסט דיסקוגרפיה של ארה איסטרפי, באתר המצעד ההולנדי "The Official Lebanese Top 20". The Official Lebanese Top 20. נבדק ב-15 באפריל 2016. {{cite web}}: (עזרה) דיסקוגרפיה של ארה איסטרפי, באתר המצעד השווייצרי